**UNIVERSITY OF SOUTH WALES HEC**

**PRIFYSGOL DE CYMRU CAU**

**DOETHURIAETHAU A CHYMRODORIAETHAU ER ANRHYDEDD**

**CYFANSODDIAD Y BWRDD CYFLWYNIADAU**

Cadeirydd: Is-Ganghellor

Aelodau: 1 aelod o'r Weithrediaeth a enwebir gan yr Is-Ganghellor

Cadeirydd Bwrdd y Llywodraethwyr, *ex-officio*

3 cynrychiolydd o Fwrdd y Llywodraethwyr nad sy'n aelodau o staff y Brifysgol \*

3 cynrychiolydd o'r Bwrdd Academaidd \*

Llywydd Undeb y Myfyrwyr, *ex-officio*

Pennaeth Coleg Brenhinol Cerdd a Drama Cymru

Ysgrifennydd: Clerc i'r Llywodraethwyr (dim pleidlais)

\* Bydd yr aelodau hyn yn gwasanaethu am gyfnod o dair blynedd gyda'u haelodaeth yn dod i ben os byddant yn stopio bod yn aelod o'r corff maen nhw'n ei gynrychioli.

Mae 6 aelod yn ddigon i gael cworwm.

**SWYDDOGAETHAU**

1. Derbyn a phennu enwebiadau ar gyfer dyfarnu Doethuriaethau a Chymrodoriaethau er Anrhydedd y Brifysgol ar ran y Bwrdd Academaidd a Bwrdd y Llywodraethwyr.
2. Cofnodi enwebiadau o Goleg Brenhinol Cerdd a Drama Cymru ar gyfer dyfarniad Cymrodoriaeth er Anrhydedd y Coleg, sydd wedi cael eu gwneud yn unol â'r meini prawf a'r gweithdrefnau a amlinellir yn rheoliadau a pholisïau academaidd y Coleg.

3. Lle bynnag ymddengys bod yna reswm i ddileu'r Ddoethuriaeth er Anrhydedd, y Gymrodoriaeth er Anrhydedd, Medal y Canghellor neu'r Gyd-ddarlithyddiaeth er Anrhydedd (dyfarnwyd y ddwy olaf dan Reoliadau blaenorol), ystyried y sefyllfa a gwneud argymhellion i Fwrdd y Llywodraethwyr.

**RHEOLIADAU DYFARNU DOETHURIAETHAU ER ANRHYDEDD**

**1. Teitl a Deiliadaeth**

Y Doethuriaethau er Anrhydedd a ddyfernir gan y Brifysgol yw:-

Doethur mewn Llên (DLitt)

Doethur mewn Gwyddoniaeth (DSc)

Doethur mewn Technoleg (DTech)

Doethur yn y Gyfraith (LLD)

Doethur y Brifysgol (DUniv)

ar wahân i hyn, mae gan y Bwrdd Cyflwyniadau yr opsiwn i gytuno i ddyfarniadau eraill a gyflwynir fel arfer fel Doethuriaethau er Anrhydedd gan Brifysgolion eraill. Bydd y dyfarniad yn cael ei gadw am oes er y gall y deiliad roi'r gorau iddo a gellir ei ddileu gan y sefydliad, fel y nodir yn (11).

**2. Meini Prawf y Dyfarniad**

Bydd y dyfarniad ond yn cael ei wneud i bobl nodedig a fyddai, pe byddent yn ei derbyn, yn gwella statws y Brifysgol fel sefydliad academaidd. Bydd y bobl a ystyrir ar gyfer y dyfarniad wedi gwneud cyfraniad arbennig yn eu dewis faes/feysydd o weithgarwch. Lle mae'r cyfraniad mewn maes sy'n ymwneud â disgyblaeth academaidd, dyfernir Doethuriaeth benodol (e.e. DSc, DLitt); mewn achosion eraill, dyfernir Doethuriaeth y Brifysgol.

**3. Unigolion Anghymwys**

Nid yw aelodau sy'n gwasanaethu'r Brifysgol yn gymwys ar gyfer y Dyfarniad.

**4. Enwebiadau**

Gall unrhyw aelod o Fwrdd y Llywodraethwyr neu aelod o staff y Brifysgol, neu Gyngor Undeb y Myfyrwyr gyflwyno enwebiad ar gyfer y dyfarniad. Dylid cyflwyno enwebiadau yn ysgrifenedig ar y ffurflen swyddogol gydag achos i gefnogi'r enwebiad.

**5. Bwrdd Cyflwyniadau**

Dylid cyflwyno enwebiadau i'r Bwrdd Cyflwyniadau, fel y cyfansoddwyd uchod. Rhaid cael mwyafrif o ddwy ran o dair o leiaf ar gyfer unrhyw benderfyniad a wneir gan y Bwrdd Cyflwyniadau.

**6. Cynnig Dyfarniad**

Bydd cynnig y dyfarniad yn cael ei gyfathrebu'n ysgrifenedig gan yr Ysgrifennydd i'r person/bobl a ddewiswyd. Bydd gofyn i'r unigolyn gadarnhau ei fod yn derbyn, neu i'r gwrthwyneb.

**7. Cyfrinachedd**

Bydd trafodaethau'r Bwrdd Cyflwyniadau yn gwbl gyfrinachol i aelodaeth y Bwrdd nes y bydd cyhoeddiad cyhoeddus o'r penderfyniadau yn cael ei wneud.

**8. Calendr Dyfarniadau**

Fel rheol, gwahoddir enwebiadau ar gyfer y dyfarniad ar ddiwedd pob blwyddyn academaidd; bydd y dyddiad cau ar gyfer enwebiadau ar ddyddiad a bennir ym mis Medi. Bydd y Bwrdd Cyflwyniadau yn cwrdd cyn gynted â phosib wedi hynny. Bydd y dyfarniad fel arfer yn cael ei gyflwyno yn Seremonïau Graddio y flwyddyn ganlynol.

**9. Cyflwyno'r Dyfarniad**

Fel rheol, bydd disgwyl i bobl y rhoddir dyfarniad iddynt fynychu Seremoni Graddio er mwyn cyflwyno'r dyfarniad. Mewn amgylchiadau eithriadol, gellir cyflwyno'r dyfarniad yn eu habsenoldeb.

Fe roddir dyfyniad yn nodi'r rhesymau dros gyflwyno'r dyfarniad. Yna, bydd swyddog priodol o'r Brifysgol yn derbyn y cais i gyflwyno Gradd er Anrhydedd i'r ymgeisydd.

Bydd gan bob person y dyfernir Doethuriaeth er Anrhydedd iddynt y cyfle i ymateb, ond os oes mwy nag un Ddoethuriaeth er Anrhydedd yn cael ei chyflwyno yn yr un Seremoni, gall un person sy'n derbyn Doethuriaeth er Anrhydedd, gyda chydsyniad, ymateb ar ran pawb.

**10. Rhwymedigaethau a Breintiau**

Yn fras, bydd disgwyl i'r sawl sy'n derbyn Doethuriaethau er Anrhydedd wneud cynnydd gydag amcanion y Brifysgol a chryfhau'r cysylltiadau rhyngddi a'r maes/meysydd maen nhw wedi rhagori ynddo/ynddynt. Ni fydd unrhyw rwymedigaethau pellach penodol, ar wahân i fynychu Seremoni i gyflwyno'r dyfarniad. Bydd gan y sawl sy'n derbyn Doethuriaethau er Anrhydedd yr hawl i fynychu holl ddigwyddiadau mawr y Brifysgol fel gwesteion anrhydeddus.

**11. Dileu'r Dyfarniad**

Os daw i'r amlwg bod yna reswm i ddileu Doethuriaeth er Anrhydedd deiliad, bydd y Bwrdd Cyflwyniadau'n ystyried yr achos ac yn gwneud argymhelliad i Fwrdd y Llywodraethwyr. I ddileu Doethuriaeth er Anrhydedd, bydd angen mwyafrif o dair rhan o bedair o leiaf mewn pleidlais gan Fwrdd y Llywodraethwyr.

**CYNLLUN DYFARNU CYMRODORIAETHAU ER ANRHYDEDD**

**1. Teitl a Deiliadaeth**

Dyfernir Cymrodoriaeth er Anrhydedd i gyn aelodau Bwrdd y Llywodraethwyr; cyn aelodau o staff; aelodau o'r gymuned leol neu eraill sydd wedi gwneud cyfraniad i'r Brifysgol neu ddisgyblaeth. Bydd y dyfarniad yn cael ei gadw am oes er y gellir ei ddileu, fel y nodir yn (11).

**2. Meini Prawf y Dyfarniad**

Bydd Dyfarniad Cymrodoriaeth er Anrhydedd yn cydnabod ymdrechion a chyraeddiadau cydweithwyr sydd wedi gwasanaethu'r Brifysgol neu ddisgyblaeth benodol gyda rhagoriaeth. Gall y dyfarniad ddarparu modd o barhau cyswllt â chydweithwyr sydd wedi gwasanaethu'r Brifysgol am gyfnod hir; i gydnabod unigolion sydd â'r potensial i weithredu fel 'eiriolwr' neu gefnogwr i'r Brifysgol neu i gydnabod y cyfraniadau arbennig a wnaed gan aelodau o'r gymuned leol ac eraill i'r Brifysgol neu ddisgyblaeth.

**3. Unigolion Anghymwys**

Nid yw aelodau mewn swydd yn y Brifysgol ac aelodau sydd wedi ymddeol o swydd yn y Brifysgol am lai na 12 mis yn gymwys ar gyfer y Dyfarniad.

**4. Enwebiadau**

Gall unrhyw aelod o Fwrdd y Llywodraethwyr neu aelod o staff y Brifysgol, neu Gyngor Undeb y Myfyrwyr gyflwyno enwebiad ar gyfer y dyfarniad. Dylid cyflwyno enwebiadau yn ysgrifenedig ar y ffurflen swyddogol gydag achos i gefnogi'r enwebiad.

**5. Bwrdd Cyflwyniadau**

Dylid cyflwyno enwebiadau i'r Bwrdd Cyflwyniadau, fel y cyfansoddwyd uchod. Rhaid cael mwyafrif o ddwy ran o dair o leiaf ar gyfer unrhyw benderfyniad a wneir gan y Bwrdd Cyflwyniadau.

**6. Cynnig Dyfarniad**

Bydd cynnig y dyfarniad yn cael ei gyfathrebu'n ysgrifenedig gan yr Ysgrifennydd i'r person/bobl a ddewiswyd. Bydd gofyn i'r unigolyn gadarnhau ei fod yn derbyn, neu i'r gwrthwyneb.

**7. Cyfrinachedd**

Bydd trafodaethau'r Bwrdd Cyflwyniadau yn gwbl gyfrinachol i aelodaeth y Bwrdd nes y bydd cyhoeddiad cyhoeddus o'r penderfyniadau yn cael ei wneud.

**8. Calendr Dyfarniadau**

Fel rheol, gwahoddir enwebiadau ar gyfer y dyfarniad ar ddiwedd pob blwyddyn academaidd. Bydd y dyddiad cau ar gyfer enwebiadau ar ddyddiad a bennir ym mis Medi. Bydd y Bwrdd Cyflwyniadau yn cwrdd cyn gynted â phosib wedi hynny. Bydd y dyfarniad fel arfer yn cael ei gyflwyno yn Seremonïau Graddio y flwyddyn ganlynol.

**9. Cyflwyno'r Dyfarniad**

Fel rheol, bydd disgwyl i bobl y rhoddir dyfarniad iddynt fynychu Seremoni Graddio er mwyn cyflwyno'r dyfarniad. Mewn amgylchiadau eithriadol, gellir cyflwyno'r dyfarniad yn eu habsenoldeb.

Fe roddir dyfyniad yn nodi'r rhesymau dros gyflwyno'r dyfarniad yn eu habsenoldeb.

Fe roddir dyfyniad yn nodi'r rhesymau dros gyflwyno'r dyfarniad. Yna, bydd swyddog priodol o'r Brifysgol yn derbyn y cais i gyflwyno Cymrodoriaeth er Anrhydedd i'r ymgeisydd.

**10. Rhwymedigaethau a Breintiau**

Ni fydd unrhyw rwymedigaethau pellach penodol, ar wahân i fynychu Seremoni i gyflwyno'r dyfarniad. Bydd gan y sawl sy'n derbyn Cymrodoriaethau er Anrhydedd yr hawl i fynychu holl ddigwyddiadau mawr y Brifysgol fel gwesteion anrhydeddus.

**11. Dileu'r Dyfarniad**

Os daw i'r amlwg bod yna reswm i ddileu Cymrodoriaeth er Anrhydedd deiliad, bydd y Bwrdd Cyflwyniadau'n ystyried yr achos ac yn gwneud argymhelliad i Fwrdd y Llywodraethwyr. I ddileu Cymrodoriaeth er Anrhydedd, bydd angen mwyafrif o dair rhan o bedair o leiaf mewn pleidlais gan Fwrdd y Llywodraethwyr.